ROADMAP – askeleet kielitietoisen koulun kehittämiseen

**Kirjepohja huoltajille**

*Tämä on malli, jota voi muokata omaan käyttöön sopivaksi. Kirjeessä on hyvä tuoda esiin hankkeen tavoitteet, toimintatavat ja konkreettiset tulokset. Kirjeessä pitää mainita hankkeen alkuperä eli Euroopan nykykielten keskus, joka on Euroopan neuvoston alainen taho.*

Hei!

Koulussamme käynnistyy uusi kehittämishanke: Roadmap – askeleet kielitietoisen koulun kehittämiseen ([www.ecml.at/roadmapforschools).](http://www.ecml.at/roadmapforschools%29) Hankkeen avulla pyrimme kehittämään koulussamme kielitietoisempaa toimintakulttuuria ja siten varmistamaan, että jokainen oppilas saa tarvitsemansa tuen koulun opetuskielen eli nk. koulukielen oppimiseen.

Koulun opetuskieli on jokaiselle oppilaalle uusi. Oppitunneilla ja koulun toiminnassa käytetään akateemisempaa kieltä kuin arjessa, ja oppiaineiden sisältöjen oppiminen vaatii aina myös kyseisen oppiaineen tai tiedonalan kielen oppimista. Kielitietoisia menetelmiä ja toimintakulttuuria kehittämällä pyrimme varmistamaan, että koulun opetuskieli ei rajoita tai vaikeuta yhdenkään oppilaan oppimista. Hanke lähtee liikkeelle siitä, että jokaisen kouluyhteisömme jäsenen monikielisyys on arvokasta ja on resurssi oppilaan oppimiselle.

Hanke lähtee käyntiin siten, että pyydämme jokaista kouluyhteisön jäsentä – oppilaita, heidän huoltajiaan, opettajia, rehtoria ja koulun muuta henkilökuntaa – vastaamaan verkkokyselyyn, jolla kartoitetaan eri vastaajaryhmien näkemyksiä koulun toiminnasta. Verkkokysely on itsearviointityökalu, joka on kehitetty Euroopan neuvoston (Council of Europe www.coe.int) alaisen Euroopan nykykielten keskuksen (ECML, www.ecml.at) rahoituksella Roadmap-hankkeessa.

Toivomme, että mahdollisimman moni oppilas osallistuu kyselyyn. Lisäksi toivomme, että vastaatte itsekin kyselyyn ja tuotte esiin näkemyksenne huoltajina. Kaikki kyselyllä kerätyt tiedot käsitellään anonyymisti Euroopan nykykielten keskuksessa. Koulu saa kyselyn tuloksista ainoastaan yhteenvedon eikä koululla ole pääsyä yksittäisiin vastauksiin.

Vastataksesi kyselyyn huoltajan näkökulmasta valitse kyselyssä rooli ’vanhempi/huoltaja’. Aivan koulupolun alussa olevien lasten on helpompi vastata kyselyyn huoltajan tukemana. Jos autat nuorta koululaista vastaamaan kyselyyn, jatka kirjautumalla kyselyyn uudella sähköpostiosoitteella ja valitse vastaajatyypiksi ’oppilas’.

Kyselyn sulkeuduttua saamme palvelusta automaattisesti raportin, jossa on kuvattu koulumme vahvuuksia ja kehittämiskohteita. Järjestämme myöhemmin syksyllä keskustelutilaisuuksia, jossa voimme yhdessä pohtia tulosten merkitystä ja vaikutusta jatkon kannalta.

Ole hyvä ja vastaa kyselyyn xx.xx.xxxx mennessä: linkki kyselyyn. Lämmin kiitos osallistumisestasi!

Ystävällisin terveisin

*Rehtorin/opettajan/koordinaattorin nimi*

Ole hyvä ja palauta lomake opettajalle täydennettynä ja allekirjoitettuna.

—————— ✂ ———————————— ✂ ———————————— ✂ ——————

Annan lapselleni luvan osallistua ROADMAP-verkkokyselyyn piirtämällä ruksin kohtaan ’kyllä’ ja allekirjoittamalla lomakkeen. Allekirjoittamalla tämän asiakirjan ilmoitan myös lukeneeni tämän tiedotteen.

□ Kyllä, myönnän lapselleni luvan osallistua kyselyyn.

Lapsen nimi (tekstaten): …………………………………………………………………………………

Luokka: …………………………………………………………………………………………………………

Vanhemman/huoltajan allekirjoitus: …………………………………………………………………………….